[{"text_idx": "#000000", "text": "Uztailaren 26tik aurrera hasiko dira EAE mailako txirrindularitza probak"}, {"text_idx": "#000002", "text": "Hasierako plangintza bestelakoa bazen ere, erabaki honen ondorioz beraz, ez da azkenean txirrindularitza probarik lehiatuko Erkidego autonomoan uztailaren 26ra arte, alarma egoera datorren igandean amaitzekoa bada ere, Eusko Jaurlaritzak beste hilabete batez luzatu baitu baimena emateko epea."}, {"text_idx": "#000003", "text": "Behin gauzak definitiboki argituta, txirrindularitza egutegia berriro birmoldatu beharko da, izan ere, orain adostutako dataren aurretik Euskaldun Torneoaren eta Lehendakari Txapelketaren lasterketa batzuk izatea aurreikusia zegoen, Elite eta 23 urtez azpikoen kategorietakoak."}, {"text_idx": "#000005", "text": "Maila profesionalari dagokionez, dena ondo bidean, Durango-Durango Emakumeen Laboral Kutxa saria izango da EAEn lehiatuko den aurreneko lasterketa, uztailaren 26an bertan, hain justu."}, {"text_idx": "#000006", "text": "Astebete geroago Getxoko Zirkuituaren txanda izango da eta Gipuzkoa Klasikak aldez aurretik ezarritako data mantenduko du, abuztuaren 30a, alegia."}, {"text_idx": "#000010", "text": "Hirugarren Naia Amondarain helmugaratu zen eta lehen euskal herritarra izaki, hura izan da Euskal Herriko txapelduna"}, {"text_idx": "#000012", "text": "Donostiako bulebarrean nagusituta, bere hirugarren garaipena erdietsi zuen gainera, hirutik hiru"}, {"text_idx": "#000014", "text": "Nederlandarrak lidergoa mantentzen du, sailkapeneko bigarren txirrindulariari 22 segundoko aldea ateraz"}]